runetrust/blame-folketinget-dk huggingface dataset:
Mikkel Bjørn (DF), 2024-01-11:
Men jeg forestiller mig godt, at man eksempelvis kunne skrive ind i bemærkningerne til voldtægtsparagraffen, at udgangspunktet for en voldtægtsdom eksempelvis er 5 år i stedet for som i dag, hvor gennemsnitsstraffen er 2 år, og hvor dømte voldtægtsforbrydere ofte slipper ud efter 1 år og få måneders fængsel eller måske under 1 års fængsel for god opførsel.
Bjarne Laustsen (S), 2015-10-21:
Men vi har jo at gøre med en sag her, hvor ministeren i det forrige spørgsmål sagde, at der faktisk var begået en fejl, og jeg synes jo, at det i et retssamfund må være sådan – og retfærdighed tror jeg ligger skatteministeren meget på sinde – at hvis der er begået en fejl, skal man ikke være for stor til at rette den.
Christian Rabjerg Madsen (S), 2017-04-26:
Men jeg er meget glad for, at ministeren klart tilkendegiver, at det er ministerens hensigt at implementere B 165, fordi der jo i det beslutningsforslag ligger nogle stærke virkemidler i forhold til at komme illegal arbejdskraft i transportsektoren til livs og i forhold til at komme momssnyd og skattesnyd til livs.
Magnus Heunicke (S), 2021-10-27:
Men der er alt for meget travlhed i vores sundhedsvæsen, og det går jo i sidste ende ud over vores patienter, og det går ud over vores medarbejdere og dermed også vores patienter, og vi har jo sammen i partierne, der er med til at lave finanslove, i forbindelse med de seneste finanslove netop afsat milliardbeløb til sundheds- og ældreområdet – 1,1 mia. kr. i 2020 og 1,4 mia. kr. i 2021 – som sammen med økonomiaftaler, der holder hånden under velfærden og følger med demografien, er med til at sikre, at vi har stoppet de besparelser, som man ellers så.
Mette Gjerskov (S), 2010-04-06:
Vi vil gerne have en håndfast klimaindsats i Danmark, vi bliver nødt til at påtage os vores ansvar, vi er et af verdens rigeste lande, og vi har altså en klode, som ikke kan holde til at vente på, at regeringen får taget sig sammen til at lave nogle samlede initiativer.
Brian Mikkelsen (KF), 1998-04-16:
Vores håb er - og det er vores betingelse, vores krav med hensyn til, at vi kommer videre med det her forløb, at vi også fra De Konservative bakker det op - at der kommer en langt, langt, langt bedre information til Folketinget og til følgegruppen om, hvad det er, der foregår her, og også, at man påtager sig nogle konsekvenser af de handlinger, der er i selskabet, og at ministeren selvfølgelig er sig sit ansvar bevidst.
Sophie Løhde (V), 2011-04-07:
Jeg bemærker da i øvrigt også, at Enhedslisten selv skriver i deres bemærkninger, at andre lande administrerer lige så stramt som i Danmark, og på den baggrund forekommer det altså ganske vanskeligt at skulle tage en saglig debat om fordele og ulemper, når erfaringerne mig bekendt ikke findes nogen steder i verden.
Simon Emil Ammitzbøll (LA), 2011-01-25:
Jeg synes egentlig, at der kom mange betragtninger, men ikke rigtig noget svar for de mennesker, hvis problemer vi prøver at tage op her, bl.a. skal man huske på, at der er mange små udlejere og ikke bare sådan nogen onde, store spekulanter, sådan som man skulle tro, når man hører ordførertalen, men der er også de mennesker, som i dag bliver tvunget til at leje deres lejlighed eller hus ud for færre penge, end det koster dem at have det.
Thomas Danielsen (V), 2024-01-24:
For der er mange, der henviser til Germany Ticket i Tyskland, mens andre henviser til billetsystemet i Skåne, og det er to forskellige systemer, og vi kan selvfølgelig ikke implementere dem begge to, men vi skal jo i Danmark gøre det, der er mest intelligent, og som kommer til at gå hånd i hånd med en udbygning af den kollektive trafik, så det vil sige en billetstruktur, som ikke kommer til at smadre den kollektive trafik, men som kan give et tilfredsstillende rejseprodukt, og det er de balancer, vi skal have til at gå hånd i hånd.
Christian Wedell-Neergaard (KF), 2007-04-24:
Inden vi kommer alt for højt op i træerne, kan man sige, at den største brøks metode anvendes ved folketingsvalg, men folketingsvalg er jo karakteriseret af, at der er en spærregrænse, og det er sjældent, at et af Folketingets partier får over 50 pct. af stemmerne.
Karina Lorentzen Dehnhardt (SF), 2024-05-21:
Jeg bliver simpelt hen nødt til at spørge ministeren om noget, for ministerens parti var jo med til at lave en aftale i 2022 med en række partier, herunder SF, om offentligt ansattes ytringsfrihed, og i den aftale indgik faktisk, at vi skulle kigge på privatansattes ytringsfrihed.
Jesper Petersen (S), 2017-02-28:
Vi indgår i den aftale, der er blevet lavet i november 2016, om de her områder, hvor der også afsættes nogle midler, men hvor jeg også synes at det er nødvendigt igen at sige, at den efter vores mening er utilstrækkelig, når det handler om at genoprette skattevæsenet, for man får ikke taget fat på en række af de kontrolområder, hvor indsatsen halter, og hvor aftalen jo altså også er underfinansieret, også når det kommer til inddrivelsesområdet.
Jørn Dohrmann (DF), 2011-02-01:
Der blev sagt, at der var blevet lavet et grundigt forarbejde, så jeg vil godt spørge hr. Eyvind Vesselbo, om han nu også synes, det er så grundigt et forarbejde, for der er jo nogle ting, som man ikke fik behandlet lige efter bogen, kan man sige, bl.a. det med støjen.
Joy Mogensen (S), 2021-04-14:
Men forudsætningen for, at vi for alvor kan sætte sådan gas på de her fællesskaber, anerkende de frivillige og få folk tilbage, sådan at foreningslivet kommer til at blomstre igen, er jo, at vi kommer godt af sted med den her genåbning, hvor spørgerens parti og regeringen sammen med næsten alle partier her i Folketinget har den her rammeaftale, der heldigvis også gav mulighed for, at det udendørs foreningsliv kunne åbne allerede i marts.
Søren Krarup (DF), 2007-05-23:
Der var i 1939 heller ikke grund til genere sagesløse tyskere, men der var i 1930’erne grund til at sige sandheden om nazismen, og der er i dag grund til at sige sandheden om den totalitarisme eller den tyranniske lovreligiøsitet, som islam og islamismen udgør.
Christian H. Hansen (DF), 2007-06-01:
Jeg vil blot sige, at hvis man nu forestillede sig den situation, at vi i Danmark ikke havde en lovgivning, som gik ind og trådte til, hvis vi talte om ufrivilligt seksuelt overgreb på mennesker, så var der ingen tvivl om, at så ville alle stemme for det her forslag om lidt.
Svend Auken (S), 2000-02-23:
Burde vi ikke især bruge vores kræfter på at sikre et solidt dansk fingeraftryk på de overordnede rammer og linjer i Fællesskabets miljøpolitik i de kommende år, sådan som partierne jo også i praksis gør det, både i Folketingets Europaudvalg og i Folketingets Miljøudvalg og i de enkelte andre miljøudvalg, hvor jeg faktisk synes der bliver lavet et meget fint arbejde, og hvor jeg i øvrigt glæder mig over, at hr. Albrechtsen og jeg stort set altid er enige, når det kommer til den virkelige praktiske politik nede i EU?
Anders Mølgaard (V), 1998-01-14:
Men at det levende ord er det eneste omdrejningspunkt er en sandhed med store modifikationer, for det berømte ordsprog »Tale er sølv, men tavshed er guld« understreger med al tydelighed, at tale ikke er det eneste og ej heller det mest afgørende i det repræsentative demokrati.
René Gade (ALT), 2018-03-13:
Jeg tror egentlig ikke, det er regeringsfarven, der gør, at der er de uklarheder; jeg tror simpelt hen bare, det er, fordi vi er på vej ind i en ny tid, hvor data skal bruges på mange måder, men hvor vi også skal være meget, meget opmærksomme, når vi bruger data.
Karen Jespersen (S), 2001-03-27:
Jeg mener også, at det er en komplet misforståelse, og jeg ved ikke rigtigt, hvor de ordførere har det fra, at det her skulle handle om alt mulig andet, altså lige fra menneskesmuglere til at løse hele spørgsmålet om, hvem der kommer til landet og søger asyl, altså det, fru Birthe Rønn Hornbech efterlyste, og hvor fru Birthe Rønn Hornbech sikkert har haft et forslag fra Venstre i tankerne, som jo har en lang række elementer i sig.
Morten Bødskov (S), 2007-05-10:
Jeg takker for, at justitsministeren har tilkendegivet, at hun gerne vil være med til at udforske det her område, så kan vi kalde det undersøgelse eller ej, men i hvert tilfælde få skabt klarhed over, hvordan det kan være, at tog- og buspersonale og parkeringsvagter er omfattet af den her strafskærpende bestemmelse, mens ejendomsfunktionærer altså ikke er det.
Per Larsen (KF), 2021-04-09:
For det er klart, at hvis der er en ung læge, som gerne vil slå sig ned som praktiserende læge, så har det stor betydning, om det er sådan, at der er rigtig mange nattevagter og rigtig mange weekend- og aftenvagter, for det kan være hæmskoen i forhold til at få familielivet til at hænge sammen.
Pernille Vigsø Bagge (SF), 2008-02-26:
Jeg fremhævede, at Dansk Folkepartis ordfører er meget optaget af sagen fra Helsingør, og det er vi alle sammen, men når vi taler om, at man ligefrem har et sted, hvor man kan skrive ind og hænge sin lærer ud, hvis man føler sig mobbet af sin lærer, så er det vigtigt at sige, at vi er ude på et skråplan, og det synes jeg også Dansk Folkeparti skal tage seriøst, når vi diskuterer så vigtige ting som mobning.
Kristian Thulesen Dahl (DF), 2013-10-03:
Synes Venstre ligesom Dansk Folkeparti, at det er dybt beklageligt, at statsministeren ser ud til at tage det her så lidt alvorligt, at hun ikke vil stille sig i spidsen for forhandlinger om med rettidig omhu at løse de her problemer, men bare vil tage det sådan lidt efter lidt, som tingene lige måtte opstå?
Jens Rohde (V), 2001-09-06:
Jeg synes, vi må afkræve regeringen og hr. Jan Petersen nogle svar på, hvordan man f.eks. finder finansieringen til boligpakken på 600 mio. kr., til nye initiativer på 1 mia. kr. Er det grønne afgifter, uspecificerede grønne afgifter?
Aaja Chemnitz Larsen (IA), 2017-05-31:
For vi er nødt til at skabe nogle arbejdspladser, og vi er også nødt til at sikre, at der er vækst til velfærd fremadrettet i Grønland, og vi er nødt til at sikre, at det, hvad skal man sige, ikke kun er det offentlige, der løser opgaverne, men at de private også går ind og løser nogle af opgaverne.
Kristen Touborg (SF), 2009-12-11:
Dels er der de traditionelle mælkeproducenter, dels er der økologerne, der skal have køerne ude, og man kan vel ikke påstå, at økologerne har en decideret dårligere økonomi end traditionelle mælkeproducenter; det ville vel være noget af en vild påstand, hvis man nåede dertil.
Line Barfod (EL), 2006-04-18:
Jeg tror, det er bedre at satse på at have et stærkt demokrati til at forebygge terror, og jeg tror, det vil være en bedre vej at gå at koncentrere indsatsen om, hvorfor nogle kan blive tiltrukket af ekstremistiske miljøer og finde på at begå noget så vanvittigt som terror, frem for at gøre en meget bred indsats mod alle lovlydige borgere.
Louise Brown (LA), 2024-10-11:
Jeg kan huske, at da jeg blev 18 år gammel, på min 18-årsfødselsdag, gik jeg ind i bussen, skulle bede om en billet, lagde cool den der 20'er op og sagde, at jeg skal have en billet, og så sagde buschaufføren: Hvad skal du have for en billet?
Rasmus Jarlov (KF), 2023-11-14:
Vi har fra Det Konservative Folkepartis side jo foreslået et selvstændigt ministerium, fordi vi synes, det er ærgerligt, at det ligger som en underopgave i Udenrigsministeriet, og fordi vi synes, af det at få rigsfællesskabet til at fungere trænger til et større fokus, end det – med al respekt for Udenrigsministeriets dygtige folk og dygtige minister – kan få som en del af Udenrigsministeriets ressort.
Jens Henrik Thulesen Dahl (DF), 2022-06-08:
I dag sørger Antidote Danmark for at uddele de livreddende næsespray til personer i misbrugsmiljøet og til opholdssteder m.v., men deres bevilling udløber ved udgangen af i år, og det vil gøre det umuligt for organisationen at fortsætte sit arbejde.
Jette Gottlieb (EL), 1998-06-02:
Vi ønsker ikke at gribe ind i borgernes frihed, heller ikke når det drejer sig om senildemente, og vi mener, at løsningen må være at sørge for, at der er tilstrækkelig mange skærmede afsnit på plejehjemmene til denne gruppe, og at disse plejehjem indrettes, så de modsvarer de senildementes behov.
Henrik Dahl (LA), 2017-11-16:
Der er stadig noget, der skal gøres, og jeg tror måske også – og det siger jeg ikke så meget, fordi jeg er politiker, som fordi jeg er uddannet sociolog – at der faktisk er brug for at se nærmere på selve den kriminelle livsform, der trives i parallelsamfundene, og hvordan der egentlig er sådan en dybere dynamik i den særlige kriminelle livsform.
Birthe Rønn Hornbech (V), 2009-03-25:
Jeg er jo selvfølgelig fuldstændig enig i det almindelige præstedømme, men jeg er også nødt til at understrege, at uanset hvad Luther siger, så har jeg som politiker ikke et særligt, fint præstedømme, det har menighedsrådsmedlemmerne heller ikke, men det har, som hr. Jesper Langballe sagde, enhver, der er krøbet ud af dåben.
Jesper Langballe (DF), 2006-10-05:
Der skete det, at fru Mette Frederiksen pludselig blev sendt på banen, og at fru Anne-Marie Meldgaard blev underkendt og blev dolket af sine egne, oven i købet – det er pinligt for mig at sige det her, og jeg vil godt sige, at jeg egentlig helst ville være fri, men det er sandheden –
Morten Messerschmidt (DF), 2006-05-03:
Nu nævnte videnskabsministeren også spørgsmålet med streamers for Media Player, og der vil jeg bare spørge, om ikke det er rigtigt, at f.eks. det program, der hedder Real Player, faktisk kan åbne en lang række forskellige åbne standarder, og derfor kunne man faktisk sagtens anvende det i en omformatering af proprietære standarder, f.eks. som Danmarks Radios hjemmeside jo er, til åbne standarder, lige så vel som Helix DNA kan åbne både Ogg-standarden og Helix-standarden, som også er åbne standarder.
Kim Valentin (V), 2025-10-23:
Jeg er også sikker på, at det, at vi laver en kulturtest bliver en rigtig god funktion, altså at vi gør det sådan, at dem, der skal have støtten, også rent faktisk skal bruge Danmark i deres produktion og have optagedage her, og jeg er glad for, at man har lagt en stor del af den specifikation af, hvordan det her skal foregå, ned i bekendtgørelsen, så man også kan arbejde med det på den måde.
Karen Hækkerup (S), 2009-05-29:
Jeg vil gerne sige til Enhedslistens ordfører: Det hul i bandepakken, som Socialdemokraternes ændringsforslag lukker, er lige præcis det hul, der gjorde, at det ikke var ligegyldigt, om man blev taget med en pistol i rockerborgen, eller om man blev taget på gaden uden for.
Per Clausen (EL), 2009-02-25:
Jeg vil bare spørge ministeren, om han kan løfte sløret for, hvornår han forventer, at det møde, som skal holdes med kommissæren, bliver afholdt, og hvor hurtigt han mener at det skal afholdes, for at man kan sige, at det er hurtigt nok for at få sat gang i processen.
Anita Knakkergaard (DF), 2010-05-28:
Hvis ordføreren for Socialdemokratiet ellers havde hørt efter, ville hun vide, at vi har bekendtgjort, at vi selvfølgelig gerne vil stemme for lovforslaget, hvilket vi også sagde under førstebehandlingen, men vi kunne ikke, som det var skruet sammen med støtte fra Landsbyggefonden.
Lene Espersen (KF), 2008-05-23:
Jeg vil gerne sige det lidt mere klart fra talerstolen end det, som hr. Simon Emil Ammitzbøll måske opfatter som den mere juridisk korrekte besvarelse af spørgsmål nr. 9: Det er vores opfattelse, at de danske medvirkningsregler klart dækker de situationer, der har været diskuteret, altså de situationer, hvor det ikke er den offentlige embedsmand selv, men nogle, man måtte leje til at gøre det - i gåseøjne - beskidte arbejde, der er dækket af medvirkningsreglerne.
Pernille Vigsø Bagge (SF), 2010-05-06:
Men jeg var bare interesseret i at stille spørgsmålet til ministeren, fordi den tidligere undervisningsminister har givet udtryk for, at han syntes, det var en utrolig høj pris at betale for et tilbud, som var utrolig vigtigt for mange børn i landets kommuner, og at der var mange kommuner, der havde en høj forældrebetaling.
Søren Søndergaard (EL), 1999-11-25:
Det hænger så sammen med et andet spørgsmål: Hvordan kunne embedsmænd i Udlændingestyrelsen nå frem til, at fiskerkonen ikke skulle have lov til at være i Danmark, fordi hendes mand var på havet, og så havde de ikke et tilstrækkeligt samliv, til at man kunne acceptere det?
Jan E. Jørgensen (V), 2025-04-04:
For det er mig bekendt første gang, vi er ude i, at det er vittigheder, som er sagens genstand i spørgsmålet om § 266 b, som jeg i øvrigt i sin tid – jeg kan jo lige så godt selv bringe det op, før andre gør det – skrev speciale om på jurastudiet, hvor jeg nåede frem til en konklusion om, at paragraffen bør afskaffes.
Marianne Jelved (RV), 2011-06-21:
Men det, der grundlæggende er ændret, er: Hidtil har dansk lovgivning hvilet på den præmis, at tvivlen skal komme den anklagede til gode, men nu har jeg citater fra integrationsministeren, der siger, at denne lovgivning ændrer dette fundamentalt, for nu er det tvivlen, der skal komme udvisningen til gode.
Ole Vagn Christensen (S), 2003-05-13:
Så vidt jeg har læst i aviserne, er der vist noget med, at man kommer med en iværksætterpakke på 500 mio. kr., 100 mio. fra regeringen, 100 mio. fra VækstFonden, og så mener man, at man kan finde 300 mio. kr. ude hos nogle private.
Peter Christensen (V), 2011-02-24:
Der kan jeg bare konstatere, at så får vi da i hvert fald, som jeg også sagde i mit ordførerindlæg, på ingen måde vækst i den private sektor, fordi så er arbejdskraften simpelt hen ikke til stede til, at vi kan få skabt vækst i den private sektor, sådan at vi kan eksportere mere, sådan at vi kan få flere skatteindtægter, sådan at vi kan få råd til overhovedet at bevare den velfærd, som vi har i dag, og de offentligt ansatte, som vi har i dag.
Lars Løkke Rasmussen (M), 2023-05-17:
Danmark har fået en ny regering, og det er jo også en kendt sag, at det er en regering, der består af flere partier, som er gået ind i det her spørgsmål med, kan man sige, et forskelligt udgangspunkt, men har gjort sig stor umage med at prøve at finde en fælles løsning på et sagligt og oplyst grundlag.
Bertel Haarder (V), 2010-04-21:
Jeg tror ikke, at andre har lyst til at begå noget lignende, for nu ved alle, punkt 1: at ombudsmanden har altså for nogle år siden fået lov til også at se på kommunernes praksis, det er nye tider, og punkt 2: at ombudsmanden har brugt denne mulighed til at fremsætte en meget kraftig kritik, og den må man tage til efterretning.
Jakob Sølvhøj (EL), 2016-05-19:
Jeg tror ikke, at vi skal ønske os en situation, hvor man i boenheden med otte borgere kan opleve, at nogle tilkøber sig lange ferier og masser af udflugter af de medarbejdere, som arbejder på botilbuddet, mens naboen misundeligt må se til, fordi man må leve for en meget ringe pension.
Pernille Rosenkrantz-Theil (EL), 2005-09-06:
Det er 4,2 mia. kr., som man kan give tilbage til bl.a. førtidspensionisterne alene ved at bruge sin vetoret, man behøver ikke engang de andre partiers opbakning, så hvis Socialdemokraterne mener det alvorligt med deres finanslovudspil og mener førtidspensionisterne det godt, behøver de ikke engang gå til forhandlingsbordet, de kan bare nedlægge veto, men vil de gøre det?
Kasper Sand Kjær (S), 2022-05-05:
Skal det virkelig være en forskel på 25.000 kr. på årsindkomstplan, som gør, at Venstre ikke kan støtte et lovforslag, som danske virksomheder og danske arbejdsgiverorganisationer har efterlyst igennem længere tid for at imødekomme deres udfordringer med at rekruttere arbejdskraft?
Elisabeth Arnold (RV), 2004-03-30:
Det er selvfølgelig lidt ærgerligt at skulle nævne de danske forbehold i debatten, men det kan jo ikke være anderledes, når regeringen og Socialdemokratiet selv har fremsat et forslag til vedtagelse her i salen i dag, hvor man direkte henviser til, at de danske forbehold skal afskaffes, undtagen det ene af dem, som skal laves om til et nyt forbehold.
Morten Homann (SF), 2004-02-27:
Jeg vil godt slutte med at sige, at det her er en voldsom sanktion, javel, men det er netop en sanktion, som skal målrettes, og vi vil gerne være med til at tilpasse kriterierne endnu mere, så det målrettes de udlejere, som har fået den ene chance efter den anden, som har fået lov til at begå de fejl, som alle begår, men som alligevel gang på gang på gang taber sager og sidder afgørelser overhørig.
Peter Hummelgaard (S), 2024-04-03:
Men det er jo en underminering af de samfundsbærende institutioner, som er med til at opretholde, at vi har et demokrati, hvis vi i princippernes navn giver fuld adgang til alle oplysninger om enhver offentligt ansat, som arbejder i den yderste frontlinje, sådan at folk, som er i berøring med, og som ofte er i konfliktsituationer med de mennesker, kan fortsætte deres chikane og trusler og desværre i alt for mange tilfælde også egentlig vold i privatlivet mod de her personer for at skræmme dem væk fra deres arbejde eller for at skræmme andre fra at søge ind i de funktioner, som er altafgørende i vores samfundsbærende institutioner og i vores demokrati.
Per Stig Møller (KF), 2006-05-24:
Og så om NATO-sporet: Her har Danmark aktivt støttet tilblivelsen af de to initiativer, Middelhavsdialogen og Istanbul Cooperation Initiative, som på sigt kan udvikle sig til væsentlige mekanismer for fremme af sikkerhed og stabilitet i Mellemøstregionen, og vi arbejder lige nu aktivt på oprettelsen af en træningsfacilitet i samarbejde med NATO og Middelhavslandene.
Kim Behnke (FP), 1999-04-23:
Mit indtryk er, at det, der skete i Naturgas Syds område, var, at det tilbud, man fik fra Finansministeriet, var af en sådan karakter, at der var nogle kommuner, der hellere ville tage imod det tilbud end udsigten til i de kommende år at skulle ind og medfinansiere økonomiske problemer i Naturgas Syd.
Bjarne Laustsen (S), 2008-06-12:
Det ændrer jo ikke noget med hensyn til at gribe ind, for det er der flertal for, men det ændrer ved det på den måde, at hvis det går så galt, som vi frygter, får man mulighed for at reagere straks, i stedet for at man skal igennem lovmøllen en gang til.
Lotte Bundsgaard (S), 2004-01-27:
Hvis den her undersøgelse, som socialministeren har igangsat på baggrund af, at hun mente, der var nogle problemer i Morsø Kommune, som hun udtalte til Jyllands-Posten, nu viser, at der er steder, hvor der er 8, 9, 10, 11 børn, der bliver passet af én voksen, mener Venstre så, at det er i orden, eller vil Venstre gøre noget ved det?
Anne-Marie Meldgaard (S), 1999-10-14:
under den daværende konservative arbejdsminister blev der overført 200 mio. kr., som blev brugt til uddannelsesformål, og igen i aftalen fra 1996 under den daværende arbejdsminister, Jytte Andersen, blev der overført 100 mio. kr. af renteafkastet og yderligere 104 mio. kr. fra andre indtægter til statskassen.
Jann Sjursen (KRF), 2002-01-24:
Efter regeringsskiftet har den nye udenrigsminister allerede markeret, at både regeringen og han selv ønsker en afbalanceret mellemøstpolitik, og så meget desto mere ser vi fra Kristeligt Folkepartis side frem til at modtage regeringens besvarelse af forespørgslen i dag.
Jens Kirk (V), 2001-02-28:
Hvis jeg nu tog hr. Touborg på ordet med hensyn til industrifiskeri: Småfisk af de størrelser, der fanges dér, ville de udnyttes af andre ud over fugle i fuldt omfang, hvis ikke man udnyttede dem til værdifuldt foder og forædlede dem i industrien til mel og til olie af værdifuld kvalitet?
Thomas Danielsen (V), 2024-04-10:
Jeg har også selv været på øen, og jeg synes også, at det er et dejligt sted, men det er selvfølgelig altid afgørende, uanset om man har et hverdagsliv med bare beboelse, man har job på fastlandet og pendler eller man driver en virksomhed på en ø, at der er gode forbindelser.
Christian Friis Bach (RV), 2023-12-07:
Men det, som sker lige nu i Gaza, er ikke det bedste forsvar, fordi de store civile tab – langt over 10.000 dræbte, hvoraf tusindvis er børn – og de enorme menneskelige omkostninger og lidelser vil give årtiers dyb sorg og savn, og de risikerer at trække barske og blodige spor af hævn og had og gengældelse med sig i mange år frem i tiden.
Karsten Lauritzen (V), 2014-11-20:
Jeg havde egentlig forstået, at regeringen også fremsatte det her forslag for at gøre noget ved tilstrømningen til Danmark, men jeg må så forstå, at det udelukkende handler om at gøre det lettere for kommunerne at håndtere modtagelsen og også modtagelsen af familiesammenførte.